Είναι σημαντικό να ενημερώσετε το γιατρό σας αν ζείτε ή επισκέπτεστε μέρη όπου η λεϊσμανίαση είναι κοινή. Έτσι εκείνος θα αντιληφθεί πως θα πρέπει να σας εξετάσει για το παράσιτο. Αν έχετε λεϊσμανίαση, ο γιατρός θα χρησιμοποιήσει άλλες εξετάσεις για να καθορίσει ποιο είδος Leishmania είναι η αιτία.
Η διάγνωση της δερματικής λεϊσμανίασης
Ο γιατρός θα λάβει ένα μικρό δείγμα από το δέρμα σας για βιοψία ξύνοντας ένα από τα έλκη. Θα αναζητήσει το DNA του παρασίτου. Υπάρχει μια πληθώρα μεθόδων για την ταυτοποίηση του είδους του παρασίτου που προκαλεί τη λοίμωξη.
Η διάγνωση της σπλαχνικής λεϊσμανίασης
Πολλές φορές οι άνθρωποι δε θυμούνται το τσίμπημα της μύγας της άμμου, κάτι το οποίο δυσχεραίνει τη διάγνωση.
Ένα ιστορικό διαβίωσης ή ταξιδιών σε μία από τις περιοχές της λεϊσμανίασης είναι βοηθητικό. Ο γιατρός αρχικά θα πραγματοποιήσει μια κλινική εξέταση για την ανίχνευση διογκωμένου σπλήνα ή ήπατος. Ύστερα θα ακολουθήσει μία βιοψία του μυελού των οστών ή λήψη δείγματος αίματος για εξέταση.
Μια πληθώρα εξειδικευμένων εξετάσεων συνεισφέρουν στη διάγνωση. Ειδικές χρωστικές για το μυελό των οστών βοηθούν στην ταυτοποίηση των κυττάρων του ανοσοποιητικού που έχουν μολυνθεί από το παράσιτο.